stanford-oval/wikipedia huggingface dataset:
אשת חיל (סדרת טלוויזיה)
שידורים חוזרים

במהלך שנות השמונים שודרו שידורים חוזרים של הסדרה בסינדיקציה. הסדרה שודרה גם בערוצי FX Networks, Syfy ו-TV Land של ניקלודיאון בשנות ה-90 ובתחילת שנות ה-2000.
ב-23 בדצמבר 2013 הסדרה עלתה לשידור בערבי שבת ברשת הטלוויזיה הקלאסית MeTV, כחלק מרצועת שידורים של "סופר-מדע בדיוני".
בבריטניה הסדרה שודרה במספר ערוצים שונים. בשנת 2006, שידר ערוץ Living מבית Sky את הסדרה בכל סוף שבוע במסגרת "הנגאובר TV". החל משנת 2015 הסדרה משודרת בערוץ Horror Channel.
מדיה ביתית

בשלהי שנות ה-90 ובתחילת שנות ה-2000, Columbia House יחד עם Warner Home Video הוציאו את הסדרה על גבי קלטות וידאו VHS למכירה, שהייתה זמינה רק באמצעות מנויים להזמנה בדואר. כל קלטת כללה שני פרקים. עם זאת, שניים מפרקי העונה השנייה, "The Pied Piper" ו-"Flight To Glivion", לא נכללו במהדורת VHS זו.
כל שלוש העונות של הסדרה הופצו למכירה על גבי DVD על ידי Warner Home Video. העונות היו זמינות לרכישה בנפרד, אך גם במהדורת אספנים משותפת.
| שם מארז ה-DVD | מספר הפרקים | תאריך הפצה | פרטים נוספים |
| --- | --- | --- | --- |
| The Complete 1st Season | 14 | 20 ביוני 2004 | המארז כולל: 14 הפרקים (כולל הפיילוט)  ערוץ פרשנות מאת לינדה קרטר והמפיק דאגלס ס. קרמר |
| The Complete 2nd Season | 22 | 1 במרץ 2005 | המארז כולל: 21 פרקים, לא כולל את פרק פתיחת העונה שלמעשה היה סרט טלוויזיה באורך מלא  בונוס - הסרט התיעודי "Revolutionizing a Classic: From Comic Book to Television" |
| The Complete 3rd Season | 24 | 7 ביוני 2005 | המארז כולל: ערוץ פרשנות מאת קרטר על פרק פתיחת העונה  סרט קצר בשם "Wonder Woman: The Ultimate Feminist Icon"  הפרק הראשון של סדרת הטלוויזיה משנת 1974 "Shazam!" אודות קפטן מארוול |
| The Complete Collection | 60 | 6 בנובמבר 2007 | המארז כולל: ערוץ פרשנות מאת לינדה קרטר והמפיק דאגלס ס. קרמר על פרט הפיילוט  הסרט התיעודי "Revolutionizing a Classic: From Comic Book to Television"  ערוץ פרשנות מאת קרטר על פרק פתיחת העונה השלישית  סרט קצר בשם "Wonder Woman: The Ultimate Feminist Icon" |
פרק הפיילוט נכלל כתוספת בונוס של גרסת ה-Blu-ray של סרט האנימציה "ליגת הצדק: משבר בשני העולמות" שיצא ב-23 בפברואר 2010.
כל פרקי הסדרה הסדרה יצאו בגרסה משופרת (Remaster) ברוחב מסך 16:9. הסדרה זמינה לרכישה ב-iTunes ומשודרת ב-MeTV.
מרצ'נדייזינג

לאורך השנים, יוצרו ונמכרו מרצ'נדייזינג רבים ושונות עם דמויות הקשורות לדמותה של וונדר וומן. להלן רשימה חלקית של מוצרים אלו שעוצבו בהשראת סדרת הטלוויזיה, בדמותה של לינדה קרטר:
תאגיד Mego שחרר בשנת 1976 קו בובות שליווה את סדרת הטלוויזיה. הבובות המקוריות הציגו בתחילה את לינדה קרטר כוונדר וומן על אריזתן. עם זאת, בשנת 1977 הושמטה דמותה של קרטר על האריזה, וקו הבובות החדש הציג את וונדר וומן בלבד. קו הבובות כלל את דמויותיהן של וונדר וומן, דיאנה פרינס, המלכה היפוליטה, האמזונה נוביה וסטיב טרבור. כמו כן, בקנדה נמכרו בנפרד תלבושות שונות עבור דיאנה פרינס.
חברת DC Direct, המייצרת מוצרי אספנות כפסלים ואקשן פיגרס עבור חברת DC קומיקס, הוציאה בשנת 2007 פסלוני וונדר וומן המבוססים על דמותה של לינדה קרטר.
הערות שוליים

↑  "Wonder Woman S03 DVD Extras The Ultimate Feminist Icon" – via YouTube.
↑  Gary Westfahl, ed. (2005). The Greenwood Encyclopedia of Science Fiction and Fantasy, vol. 3: Themes, Works, and Wonders. Greenwood Press.
↑  Shales, Tom (7 בנובמבר 1975). "Wonder Woman Tries Comeback". The Washington Post. {{cite news}}:  (עזרה)
↑  Joby, Tom (12 במאי 1980). "Cathy Crosby turns down 'Wonder Woman' offer". Associated Press. {{cite news}}:  (עזרה)
↑  "NYCC: DC Digital Adds "Wonder Woman '77," "Mortal Kombat X" & "Fables: Wolf Among Us"". Comic Book Resources. 12 באוקטובר 2014. נבדק ב-5 בדצמבר 2014. {{cite web}}:  (עזרה)
↑  Gustines, George Gene. "Dynamite Entertainment Taps '70s TV to Expand Lineup of Comics". The New York Times. נבדק ב-17 ביולי 2016. {{cite news}}:  (עזרה)
↑  Johnston, Rich (1 בספטמבר 2016). "Alex Ross And Cat Staggs' Covers For Wonder Woman '77/Bionic Woman #1, Out In December". Bleeding Cool. Avatar Press. {{cite news}}:  (עזרה)
↑  Steinberg, Brian (7 באוקטובר 2016). "Wonder Woman From 1970s to Meet 1960s Batman in DC Cross-Over Project". Variety. {{cite news}}:  (עזרה)
1 2  Patterson, Stephen (19 בינואר 2016). "Why Lynda Carter's Wonder Woman Will Never Be Beaten". Moviepilot. אורכב מ-המקור ב-2016-01-26. נבדק ב-25 בינואר 2016. {{cite web}}:  (עזרה)
↑  Lambert, David (24 בנובמבר 2009). "Justice League - Crisis on Two Earths Announced for DVD and Blu-ray: Details, Extras, Box Art". TVShowsOnDVD.com. אורכב מ-המקור ב-27 בנובמבר 2009. נבדק ב-24 בנובמבר 2009. {{cite web}}:  (עזרה)
↑  "Wonder Woman 12" Gallery". Mego Museum. נבדק ב-26 בדצמבר 2011. {{cite web}}:  (עזרה)
↑  "Wonder Woman - Wonder Wardrobe". Mego Museum. נבדק ב-26 בדצמבר 2011. {{cite web}}:  (עזרה)
| --- | --- |
בקרת זהויות :  LCCN: no2003009201   WorldCat (עם LCCN): no2003-009201 
לינדה קרטר בתפקיד וונדר וומן, 1976
אנדרטת הנר

| --- | --- |

 מידע כללי
 סוג:  אנדרטה 
 על שם:  רב-טוראי אברהם (אבי) ישראלוביץ, חללי מערכות ישראל
 כתובת:  מפגש רחוב רוגוזין, רחוב שבי ציון ורחוב מקס נורדאו
 מיקום:  רובע א',  אשדוד
 מדינה:  ישראל ישראל
 הקמה ובנייה
 תקופת הבנייה:  ?–1971
 תאריך פתיחה רשמי:  1971 
 יוצר:  מתילדה הלפרין 
 
 קואורדינטות:  31°48′30″N 34°38′39″E﻿ / ﻿31.808249483029°N 34.644190518619°E﻿ / 31.808249483029; 34.644190518619
  מפת מיקום  מפה דינמית   (למפת אשדוד מוגדלת) אנדרטה לנופלים על שחרור אשדוד במלחמת העצמאות (למפת אשדוד רגילה) אנדרטה לנופלים על שחרור אשדוד במלחמת העצמאות (למפת השפלה רגילה) אנדרטה לנופלים על שחרור אשדוד במלחמת העצמאות (למפת השפלה מוגדלת) אנדרטה לנופלים על שחרור אשדוד במלחמת העצמאות   he אנדרטת הנרhe אנדרטת הנרמפת  __ אשדוד  __ גן יבנה [‌למפה דינמית של השפלה וסביבותיה‌]מצפון וממזרח: __ מועצה אזורית חבל יבנה ממזרח ומדרום: __ מועצה אזורית באר טוביה ממערב: הים התיכון tabBackground:;tabBorder:#aaa;defaultTab:0;
 
|  מידע כללי |
| --- | --- |
 פַּסל:  מתילדה הלפרין
 טכניקה וחומרים:  מתכת מרותכת
אנדרטה לבני אשדוד שנפלו במערכות ישראל או אנדרטת הנר היא אנדרטה ברובע א' הוותיק באשדוד. האנדרטה נוצרה על ידי האם השכולה תושבת העיר מתילדה הלפרין להנצחת בנה, רב-טוראי אברהם (אבי) ישראלוביץ, בן 19 בנופלו, וחללי העיר שנפלו במערכות ישראל.
האנדרטה ממוקמת בצומת הרחובות רוגוזין, שבי ציון ומקס נורדאו – בין גן אלישבע למרכז קליטה בית קנדה.
היסטוריה

פסל האנדרטה, המוכרת בתור "הנר הדולק" או "הנר ההולך והכלה", עוצב על ידי מתילדה הלפרין, תושבת העיר ששכלה את בנה, רב-טוראי אברהם (אבי) ישראלוביץ במלחמת ההתשה.
האנדרטה נחנכה בטקס בהשתתפות חבר הכנסת מנחם בגין וראש עיריית אשדוד צבי צילקר ב-17 במרץ 1971.
היסטוריה > אברהם ישראלוביץ

אברהם, בן למתילדה הלפרין וזאב ישראלוביץ נולד בחיפה בספטמבר 1950, והתגייס לצבא ההגנה לישראל בפברואר 1969. ישראלוביץ, שהיה חובב ימאות ואף עבד בתחום עוד מגיל 16, הוכשר כמש"ק ונשלח לשרת בסביבת תעלת סואץ. ביום כ' בניסן ה'תש"ל, 26 ביוני 1970 נפל בהפגזה של כוח מצרי שארב להם בקרבת המוצב. לפי חברים ומפקדיו לצוות, בעת ההפגזה, קיבל ידיעה כי חיילי סיור עלו על מארב מצרי בקרבת המוצב, וכי נדרש להם חיפוי מידי. עקב המרחק הקצר ביניהם, אברהם לא יכל להפעיל את התותח הגדול עליו פקד, וקפץ להפעיל מרגמה שכוונה לעבר המארב. ישראלוביץ נפל בפעולת החיפוי.
מפקד היחידה ספד למתילדה במכתב שכתב. במכתב נכתב כי ישראלוביץ היה מפקד צוות מצטיין ומנהיג טבעי, שאנשיו צייתו לפקודותיו ב"לב שלם". ישראלוביץ תואר על ידי המפקד כבעל ידע רב בתחום התותחנות, וכמי שקיפד את חייו כדי להציל את חבריו אשר נתקלו במארב האויב.
כתוצאה מפעולתו של ישראלוביץ, החיילים המצרים שארבו לכוחות צה"ל נסוגו ופעולתם נכשלה.
האנדרטה

פסל האנדרטה, שעוצב כנר ההולך וכלה, נבנה ממתכת שחורה שטיפות "שעווה" נוטפות ממנו אל הסלע עליו הוא ניצב.
על הסלע מוצב שלט, שעליו נחרט:
לזכר הבנים,

שאהבו לחיות.

שמו נפשם מנגד,

למען החיים.

אשדוד 17-3-1971
האנדרטה ממוקמת בכיכר עירונית שבין גן אלישבע למרכז קליטה בית קנדה. על הכיכר מוטבעת שושנת הרוחות. הכיכר ממשיכה את רחוב רוגוזין, והיא עשויה כמותו מאבן, ומוקפת בספסלים מדורגים ובעצי דקל. סביב האנדרטה נערכים טקסי זיכרון ככל האנדרטאות בעיר.
גלריה

מדיה וקבצים בנושא  בוויקישיתוף
ראש עיריית אשדוד צבי צילקר נואם בכיכר בטקס יום הזיכרון לחללי מערכות ישראל, 1973
עדי עם-שלום נואם בכיכר בטקס יום הזיכרון לחללי מערכות ישראל, 1973
מתילדה הלפרין, עדי עם-שלום, צבי צילקר וחבר הכנסת מנחם בגין, 1973
אנדרטת הנר, ברקע מרכז קליטה בית קנדה, 1981
ראו גם

אנדרטה לנופלים על שחרור אשדוד במלחמת העצמאות
אנדרטה לזכר בני אשדוד שנפלו במערכות ישראל
קדושת הזמן
מקום בלב
יד לחללי חיל הים
לקריאה נוספת

מפעל הנצחה מקורי, דבר, על הנצחתו של ישראלוביץ, 22 באוקטובר 1975
הערות שוליים

↑  הכתבה שגילתה את "אם השנה", מעריב, 27 במאי 1971
↑  הוסר הלוט מעל נר זיכרון לזכר חללי אשדוד, מעריב, 18 במרץ 1971
1 2 3 4 5 6 7 8 9  קורות החיים של רב טוראי אברהם (אבי) ישראלוביץ, באתר "יזכור" של משרד הביטחון
↑  שיחור, תיירות אשדוד, אשדוד – מדריך למטיילים (עמ' 77), באתר תיירות אשדוד (עיריית אשדוד)
| אשדוד  |
| --- | --- | --- |
| ערכים ראשיים | אשדוד • רובעי העיר • תכנון העיר • כיכרות |  |
| גנים ופארקים | פארק אשדוד-ים • פארק עד הלום • פארק בן-גוריון • פארק אקולוגי מצודת-ים אשדוד • גן אלישבע • פארק לכיש • גבעת יונה • עד הלום |  |
| רחובות | רחוב רוגוזין • רחוב שבי ציון • מדרחוב הנביאים • שדרות בני ברית • שדרות הרצל • שדרות מנחם בגין • שדרות משה דיין |  |
| תחבורה | תחבורה ציבורית • מסוף בני ברית • מסוף ביג • מערכת להסעת המונים בנפת אשקלון |  |
| מוסדות | מרכז כיוונים • המשכן לאמנויות הבמה • הארכיון לתולדות אשדוד • הקריה האקדמית של אשדוד (עתידי) • בית אריה קלנג • מוזיאון אשדוד לאמנות • אצטדיון אשדוד (עתידי) |  |
| תעשייה | נמל אשדוד • תחנת הכוח אשכול • נמל הדרום • אלתא מערכות |  |
| היסטוריה | אשדוד ים (העיר העתיקה) • תל אשדוד • תל מור • רצועת החוף |  |
| נושאים מרכזיים נוספים | העירייה ומועצת העירייה • סמל העיר • יקיר העיר אשדוד • חברת אשדוד • החברה לפיתוח אשדוד |  |
קטגוריה ראשית
ת'אנדרבולטס* (סרט)

| --- | --- |

כרזת הסרט הרשמית
 מבוסס על:  ת'נדרבולטס מאת קורט בוסיאק ומארק באגלי
 בימוי:  ג'ייק שרייר
 הופק בידי:  קווין פייגי
 תסריט:  אריק פירסון לי סונג ג'ין ג'ואנה קאלו
 שחקנים ראשיים:  סבסטיאן סטן פלורנס פיו דייוויד הארבור ואייט ראסל ג'וליה לואי-דרייפוס אולגה קורילנקו האנה ג'ון-קאמן
 צילום:  אנדרו דרוז פלרמו
 מדינה:  ארצות הברית ארצות הברית
 חברת הפקה:  אולפני מארוול
 חברה מפיצה:  סרטי אולפני וולט דיסני
 הקרנת בכורה:  2 במאי 2025
 שפת הסרט:  אנגלית
 סוגה:  גיבורי-על, פעולה
 סרט קודם:  מבחינה כרונולוגית (MCU): "קפטן אמריקה: עולם חדש מופלא" (2025) כרונולוגית מבחינה עלילתית: "אנטמן והצרעה", "האלמנה השחורה", "הפלקון וחייל החורף", "הוקאיי"
 סרט הבא:  מבחינה כרונולוגית (MCU): "ארבעת המופלאים: צעדים ראשונים" (2025)
 אתר רשמי
 דף הסרט ב־IMDb
ת'אנדרבולטס* (באנגלית: Thunderbolts*) הוא סרט גיבורי-על אמריקאי המבוסס על צוות האנטי-גיבורים ת'נדרבולטס מאת מארוול קומיקס. הסרט מופק על ידי אולפני מארוול ויופץ על ידי סרטי אולפני וולט דיסני, והוא הסרט ה-36 במספר בסרטי היקום הקולנועי של מארוול. את הסרט מביים הבמאי ג'ייק שרייר, עם תסריט מאת אריק פירסון, לי סונג ג'ין וג'ואנה קאלו. בסרט מככב אנסמבל שחקנים שכולל את סבסטיאן סטן, דייוויד הארבור, פלורנס פיו, ואייט ראסל, ג'וליה לואי-דרייפוס, האנה ג'ון-קאמן, אולגה קורילנקו והאריסון פורד.
אולפני מארוול החלו לרמוז על הקמתה של קבוצת האנטי-גיבורים ת'נדרבולטס כחלק מהיקום הקולנועי עוד בשנת 2021. ביוני 2022, התגלה שהסרט נמצא בשלבי פיתוח, כאשר שרייר ופירסון הצטרפו כבמאי ותסריטאי. צוות השחקנים הראשי נחשף בספטמבר 2022, כאשר ליהוק נוסף התרחש בתחילת 2023. לי הצטרף לשכתוב התסריט במרץ 2023, וזאת אחרי שעבד במשותף עם שרייר על סדרת נטפליקס "עצבים". הפקת הסרט נקלעה לקשיים עקב סכסוך העבודה בהוליווד, שנמשך ממאי עד לנובמבר 2023 - מה שגרם לכמה מהשחקנים לעזוב את הפרויקט והצורך ללהק מחדש את התפקידים בתחילת 2024, עם הצטרפותה של קאלו למלאכת התסריט. שלב הצילומים החל בפברואר 2024 ונמשך עד ליוני באותה שנה באטלנטה, ג'ורג'יה, עם צילומים נוספים ביוטה ובניו יורק.
הסרט עתיד לעלות לאקרנים בארצות הברית ב-2 במאי 2025, והוא יהיה הסרט האחרון בשלב החמישי של היקום הקולנועי של מארוול.
תקציר העלילה

קבוצה של אנטי-גיבורים יוצאת למשימות בשליחות ממשלת ארצות הברית.
צוות השחקנים

סבסטיאן סטן – ג'יימס "באקי" בארנס
דייוויד הארבור – אלכסיי שוסטקוב/השומר האדום
פלורנס פיו – ילנה בלובה/האלמנה השחורה
ואייט ראסל – ג'ון ווקר/סוכן ארצות הברית
ג'וליה לואי-דרייפוס – ולנטינה אלגרה דה לה פונטיין
אולגה קורילנקו – אנטוניה דרייקוב/טאסקמאסטר
האנה ג'ון-קאמן – אווה סטאר/רוח
לואיס פולמן – בוב/הסנטרי
בנוסף, ג'רלדין ויסוואנתן (אנ') לוהקה לתפקיד כעוזרת של דה לה פונטיין, והשחקנים לורנס פישבורן ורייצ'ל וייס ישובו לגלם את דמויותיהם ביל פוסטר (מ"אנטמן והצרעה") ומלינה ווסטקוף (מ"האלמנה השחורה"). האריסון פורד ישוב לגלם את דמותו של תדאוס "ת'נדרבולט" רוס מהסרט "קפטן אמריקה: עולם חדש מופלא".
הפקה > פיתוח

במהלך שלב הפקת הסרט "שומרי גלקסיה" משנת 2014, הבמאי ג'יימס גאן הביע עניין בפיתוחו של סרט המבוסס על צוות הת'נדרבולטס. נשיא אולפני מארוול, קווין פייגי, ציין כי רעיון זה הוא בגדר אפשרות, שתתאפשר במידה והסרט ינחל הצלחה קופתית. אולם, גאן לא היה מעוניין יותר בשנת 2021, לאחר שביים את הסרט "יחידת המתאבדים", מכיוון שקבוצה זו מחברת DC קומיקס היא בעלת מאפיינים דומים לקבוצת ת'נדרבולטס. ביוני 2018, האנה ג'ון-קאמן הביעה עניין לגלם שוב את דמותה של אווה סטאר/רוח מהסרט "אנטמן והצרעה", בהתחשב בעובדה שגרסת הקומיקס של הדמות מופיעה כחברת הצוות.
ספקולציות על הצגתו של צוות הת'נדרבולטס לתוך היקום הקולנועי של מארוול החלו עוד במהלך 2019, לאחר ההכרזה שדניאל בריהל ישוב לגלם את דמותו של הלמוט זמו במיני-סדרה "הפלקון וחייל החורף" של ספק שירותי הזרמת מדיה דיסני+, אחרי הופעתו לראשונה בסרט "קפטן אמריקה: מלחמת האזרחים" (2016). סדרה זו הציגה לראשונה את ג'וליה לואי-דרייפוס בתור ולנטינה אלגרה דה לה פונטיין, שמגייסת את ג'ון ווקר/סוכן ארצות הברית בגילומו של ואייט ראסל. דה פונטיין מוצגת גם כמעסיקה של ילנה בלובה, אותה גילמה פלורנס פיו בסרט "האלמנה השחורה" משנת 2021. מבקרים שיערו שדה פונטיין מגייסת צוות של נבלים או אנטי-גיבורים כמו קבוצת ת'נדרבולטס, וחלקם שיערו שהצוות יופיע במיני-סדרה "הפלקון וחייל החורף". אולם, המפיק בפועל נייט מור ציין שהצוות מעולם לא נשקל להשתתף בפרויקט, מאחר שהוא יעיב על הסיפור הכללי ויסיח את הדעת מאלמנטים שונים של הסדרה. התסריטאי הראשי של הסדרה, מלקולם ספלמן, הרגיש שהיו הרבה שמועות על הצגתה הפוטנציאלית של הקבוצה לתוך היקום הקולנועי וציין ש"אינו יודע אם המעריצים משוגעים או לא".
ביוני 2022, ג'ק שרייר נבחר לביים את הסרט, עם תסריט מאת אריק פירסון ובהפקתו של פייגי. שרייר נשכר לבימוי הסרט לאחר שהציג מצגת שהרשימה את מנהלי האולפנים. בזמן זה, אולפני מארוול היו בקשר עם שחקנים ושוחחו איתם על זמינותם לשוב ולגלם את דמויותיהם. שמועות המבקרים הציעו שהקבוצה תכלול את דמויותיהם של זמו, בלובה, סוכן ארצות הברית, רוח, טאסקמאסר, אבומיניישן, באקי בארנס או קלינט ברטון/הוקאיי, כאשר דה פונטיין או זמו ינהיגו אותה. אתר Deadline Hollywood הציע גם שדמותו של תדאוס "תנדרבולט" רוס תלוהק מחדש בעקבות מותו של השחקן ויליאם הרט, מכיוון שלדמות יש קשרים לצוות בקומיקס, ושבמקום ליהוק מחדש, אולפני מארוול יכולים להחליף את רוס בדמותו של רוברט מאווריק, השני להפוך לענק האדום בקומיקס. הסרט הוכרז רשמית ביולי בקומיק-קון, סן דייגו עם תאריך הפצה ב-26 ביולי 2024, בתור הסרט האחרון בשלב החמישי של היקום הקולנועי. סקרלט ג'והנסון, אשר גילמה את דמותה של נטשה רומנוף ביקום הקולנועי בין השנים 2010 ל-2021 משמשת כמפיקה בפועל של הסרט.
הפקה > צילומים

הצילומים היו אמורים להתחיל באמצע שנת 2023 ולהימשך כשישה חודשים. במקור, הצילומים לא היו אמורים להיות מושפעים משביתת התסריטאים, ואולפני מארוול תכננו לצלם את מה שיכלו, ולבצע שינויי תסריט במהלך שלב הצילומים מחדש. אולם, הצילומים נדחו עקב שביתת התסריטאים וגם שביתת גילדת שחקני המסך. בנוסף, הארבור תכנן לצלם את הסצנות שבהשתתפותו במקביל לצילומי העונה החמישית של "דברים מוזרים", שהתקיימו גם באטלנטה, אך גם צילומים אלו נדחו עקב השביתה.
שלב הצילומים החל ב-26 בפברואר 2024 באולפני טרילית' ובאולפני אטלנטה מטרו שבאטלנטה, ג'ורג'יה תחת שם העבודה "Oops All Berries", המהווה התייחסות לווריאציה של דגני הבוקר "קפטן קראנץ'". אנדרו דרוז פלרמו משמש כצלם אמנותי של הסרט, לאחר שעבד על פרויקט נוסף של מארוול, "מון-נייט", והסרט צולם לפורמט IMAX. במרץ, פיו חשפה את הלוגו החדש של הסרט, שמסוגנן עם סיומת של כוכבית (*Thunderbolts). מספר מבקרים שיערו מה משמעותה של הכוכבית. אתרי צילום נוספים כללו את מחוז אמרי וגראנד קאונטי שביוטה, ונמשכו מ-29 במאי ועד 12 ביוני 2024, והיו צפויים להתרחש גם בניו יורק. לואי-דרייפוס, שכבר סיימה לצלם את הסצנות בכיכובה בתחילת יוני, ציינה שמארוול מנסים "לחזור למקורות" עם הסרט הזה, ולהתמקד בצד האנושי, עם צילומי פעלולים פרקטיים ללא כל התערבות גרפיקה תלת-ממדית. צילומי הסרט הסתיימו באמצע חודש יוני, בעוד הארבור סיים לצלם את הסצנות שבהשתתפותו בסוף החודש.
הפקה > פוסט-פרודקשן

הארי יון ואנג'לה מ. קטנזארו משמשים כעורכי בסרט. יון עבד בעבר כעורך על הסרט "שאנג-צ'י ואגדת עשר הטבעות" (2021) וסדרת הטלוויזיה "עצבים".
שיווק והפצה

אחרי שהצילומים החלו במרץ 2024, פיו ואולפני מארוול שחררו סרטון מתוך סט הצילומים שמציג את תלבושתה החדשה של האלמנה השחורה, וכן לוגו חדש לסרט. זאת ועוד, סרטון מאחורי הקלעים הוצג ביוני בתערוכת CineEurope, ותמונות רשמיות מתוך הסרט הוצגו בכנס קומיק-קון, סן דייגו כחודש לאחר מכן, בפאנל שבו הארבור התלבש בדמותו של השומר האדום. בעקבות ההדלפות של התמונות מכנס קומיק-קון, מארוול שחררה סרטון רשמי שמראה את קבוצת ת'נדרבולטס כחלק מחגיגות 85 שנים לקיומה של חברת מארוול קומיקס. ב-23 בספטמבר 2024 שוחרר הקדימון הראשון לסרט, שכלל את השיר "Where Is My Mind?" של להקת פיקסיז.
סוכן סמוי (סדרת טלוויזיה)

| --- | --- |

 סוגה:  דרמה המשכית / מתח
 יוצרים:  סטיבן ג'יי קאנל 
 שחקנים:  קן וול   ג'ונתן בנקס   ג'ים ביירנס
 ארץ מקור:  ארצות הברית 
 שפות:  אנגלית 
 מספר עונות:  4 
 מספר פרקים:  75 
 הפקה
 הפצה:  The Carsey-Werner Company 
 מוזיקה:  מייק פוסט 
 אורך פרק:  60 דקות
 שידור
 רשת שידור:  CBS 
 רשת שידור בישראל:  הערוץ הראשון   ערוץ המזרח התיכון
 תקופת שידור מקורית:  16 בספטמבר 1987 – 8 בדצמבר 1990
 קישורים חיצוניים
 דף התוכנית ב-IMDb
 
סוכן סמוי (באנגלית: Wiseguy) היא סדרת דרמת פשע בעלת 4 עונות אשר שודרה בין השנים 1987 ו-1990 ברשת CBS האמריקאית. הסדרה הופקה על ידי סטיבן ג'יי קאנל. למרות ביטול הסדרה, היא זכתה להצלחה רבה והפכה לסדרת קאלט. בישראל שודרה הסדרה בערוץ הראשון ובערוץ המזרח התיכון בתחילת שנות התשעים.
הסדרה עוקבת אחר עבודתו של ויני טרנובה (קן וול), סוכן סמוי מטעם הסוכנות הבדיונית OCB‏ (Organized Crime Bureau), מחלקת הפשע המאורגן ב-FBI. בשונה מסדרות אחרות, הסדרה מחולקת למספר קשתות סיפור בעלות אורכים שונים, ובכל אחת מהן חודר ויני לארגון פשע אחר, חוקר ומתקדם במעלה הארגון עד להפלתו והרשעת ראשיו. הסדרה עוקבת גם אחר לבטיו והדילמות העוברות על הפרוטגוניסט הראשי, שעצם הסתננותו לארגוני הפשע גורמת לו להתחבר לאנשים אותם הוא אמור לעצור.
השחקן קן וול זכה בפרס גלובוס הזהב לשחקן הטוב ביותר בסדרת דרמה על השתתפותו בסדרה.
שחקנים ראשיים

קן וול - וינסנט מייקל "ויני" טרנובה
ג'ונתן בנקס - פרנק מקפייק
ג'ים ביירנס - דניאל "מציל" בורוז
שחקנים ראשיים > שחקני משנה

ג'רלד אנתוני - האב פיט טרנובה
אלסה רייבן - קרלוטה טרנובה-איופו
קן ג'נקינס - פול בקסטיד
דווייט קוס - מייק קרמק
עונה ראשונה

העונה הראשונה כוללת שתי קשתות סיפור - סיפורו של סוני סטילגרייב (ריי שארקי), מאפיונר המתבסס באטלנטיק סיטי, וזה של מל פרופיט (קווין ספייסי), מולטי מיליארדר, סוחר נשק וראש ארגון פשע בינלאומי המעורער בנפשו.
עונה ראשונה > סוני סטילגרייב

הסדרה נפתחת ביציאתו של ויני מהכלא, לאחר מאסר בן 18 חודשים לביסוס זהותו הבדויה. מעט לאחר יציאתו מהכלא, נרצח איש ה-FBI שאימן אותו ושימש לו כדמות אב בידי האחים דייב וסוני סטילגרייב, אשר שולטים במאפיה של אטלנטיק סיטי. ויני מחליט לחדור לארגונו של סטילגרייב ולהפיל אותו, אך לאורך הזמן מתפתחת בין השניים חברות והוא חש נקיפות מצפון על בגידתו בסוני, אשר ראה בו חבר.
קשת סיפור זו נמשכה לאורך עשרת הפרקים הראשונים של העונה הראשונה.
עונה ראשונה > מל פרופיט

ויני משתמש במוניטין שנוצר לו מההסתננות למשפחת הפשע סטילגרייב כדי ליצור קשר עם המתנקש רוג'ר לוקוקו (ויליאם ראס (אנ')). אך הוא מגלה מטרה גדולה יותר: הבוס של רוג'ר, המיליארדר וסוחר הנשק מל פרופיט (קווין ספייסי) ואחותו סוזן (ג'ואן סוורנס). מל מכור להרואין ומעורער בנפשו. רוג'ר מתגלה כסוכן CIA מושתל, ולאחר מספר תקריות בינלאומיות הארגון נהרס.
קשת סיפור זו נמשכה לאורך שנים עשר הפרקים הבאים של העונה הראשונה.
עונה שנייה

העונה השנייה כוללת שלוש קשתות סיפור - סיפורו של ארגון גזעני ואנטישמי בראשות נוקס פולי (פרד תומפסון), סיפורו של עסקן בגדים (רון סילבר) ואביו (ג'רי לואיס) הנסחטים על ידי גנגסטר (סטנלי טוצ'י), וסיפורה של שחיתות בתעשיית המוזיקה.
עונה שנייה > עליונות לבנה

בסוף העונה הראשונה ויני נגעל מעצמו על כי בגד בערכי חברות ונאמנות. הוא מבקש לעזוב את OCB, אך מקפייק שולח אותו לחופשה למשך חצי שנה. ויני לא מתכוון לחזור לארגון, אך רציחתו של אחיו בידי ארגון גזעני ואנטישמי מאלץ אותו להסתנן לארגון, הנשלט בידי סוחר מכוניות משומשות ונוכל בשם נוקס פולי, במטרה למצוא את רוצחו של אחיו.
קשת סיפור זו נמשכה לאורך ארבעה פרקים ראשונים של העונה השנייה.
עונה שנייה > סחר בדים

דייוויד שטרנברג (סילבר) ואביו איליי (לואיס) הם בעלי עסק לממכר בגדים, והם נסחטים על ידי גנגסטר בשם ריק פינזולו (טוצ'י). דייוויד מבקש עזרה מ-OCB, וויני נשכר לשמש כמאבטח עבור האב ובנו. לאחר שנפצע בידי פושע, ויני מוחלף על ידי סוכן בדימוס שהורג את פינזולו אך אינו מצליח למנוע פגיעה בעסק של משפחת שטרנברג.
קשת סיפור זו נמשכה לאורך חמישה פרקים באמצע העונה השנייה.
עונה שנייה > תקליטי דד דוג

לאחר החלמתו, ויני פותח עסק בתעשיית המוזיקה בכיסוי ה-OCB כדי לחשוף שחיתות. הוא פוגש באייזק טוויין (פול וינפילד) ובאשתו אמבר (פאטי דארבנוויל). עד מהרה מתגלה כי איל ההון וינסטון נוקוויי (טים קארי) מרמה בחוסר רחמים את האמנים החתומים תחתיו ומעביר את כספיהם לחברות שלו. בעלילה זו מופיעים גם דבי הארי, דיידרה הול וגלן פריי בתפקידי אורח.
קשת סיפור זו נמשכה לאורך שבעת הפרקים הבאים של העונה השנייה.
עונה שלישית

העונה השלישית כוללת שלוש קשתות סיפור - סיפור משפחתו של ויני, אשר נכנסת לחיי הפשע המאורגן, לאחר שאמו קרלוטה מתחתנת עם דון רודי איופו (ג'ורג או. פטרי (אנ')), סיפור שחיתות ממשלתית המתחילה בחקירת מרמה ומסתיימת בסגירת חשבונות עקב מקרה מל פרופיט של העונה הראשונה, וסיפורה של עיירה קטנה הנתונה תחת מרותו של אדם הלוקח את החוק לידיו.
עונה שלישית > מלחמות המאפיה

בשני הפרקים האחרונים של העונה השנייה מתחילה עלילה בה דון איופו, אביו החורג של ויני, נורה ונפצע, מה שמותיר את ויני כראש משפחת הפשע. הוא חוקר את שאר חברי המשפחה, ביניהם אלברט סריקו (רוברט דאבי), קרלו ספולטה (מייקל צ'יקליס) ופיטר אלטורה (צ'אז פלמינטרי). לבסוף ויני מוציא מכלל פעולה את רוב העסק המשפחתי, רק כדי לגלות שדון איופו השתמש בו כדי לנקום ביריביו.
קשת סיפור זו נמשכה לאורך שני פרקים אחרונים של עונה שנייה וארבעה פרקים ראשונים של עונה שלישית.
עונה שלישית > וושינגטון הבירה

ויני נקרא למשרד המשפטים על מנת לחקור מזימה לזיוף ין יפני. הוא לא מודע שכל הסיפור הוא מלכודת בידי כמה מחברי הממשלה שמבקשים נקמה לאחר פרשת מל פרופיט. יוזמי המרמה, המבוססת על מבצע ברנהרד, מבקשים לסכל את כלכלת יפן תוך הדפסת שטרות מזויפים של ין יפני, הברחתם ליפן, ודיווח פומבי על הפרשה כדי להוריד מערכי המזומנים. לפי תוכניתם, השעיר לעזאזל שהאשמה תיפול עליו יהיה ויני. בעלילה זו מופיעים בתפקידי אורח נורמן לויד (אנ') כגנרל לילנד מסטרס, סטפן ג'ויס כאדמירל וולטר סטריקן, ריי סטריקלין כסנאטור פיקרינג, סטן שו כמייג'ור ורנון ביגס וג'ורגן ג'ונסון (אנ') כסנאטור ג'נט גצלוף.
קשת סיפור זו נמשכה לאורך ארבעת הפרקים הבאים של העונה.
עונה שלישית > לינצ'בורו/סיאטל

ויני הופך לשריף עיירה קטנה במדינת וושינגטון, היכן שאדם מקומי בשם מארק וולצ'ק משליט דיקטטורה. בדרך לתפיסתו של וולצ'ק, ויני עד להתחשמלותו של השריף המקומי (דייוויד סטראתיירן) והדבר מוביל לפלאשבקים ממקרה סטילגרייב. ויני קורא לרוג'ר לוקוקו שיחליפו, וזה משחרר את העיירה מעולו של וולצ'ק בשיתוף עם מקפייק.
לאחר מקרה וולצ'ק, ויני עובד בחברה לטיהור שפכים בסיאטל. הוא בורח מעבודתו עקב מזגו החם ועקב סכסוכים עם מנהלו, ומוצא מקלט בכנסייה. מקפייק מחפש אחר ויני ומוצא אותו בכנסייה, כאשר צלף מנסה לפגוע בוויני אך פוגע במקפייק במקום.
קשת סיפור זו נמשכה לאורך חמשת הפרקים האחרונים של עונה שלישית.
עונה רביעית

בעונה רביעית ואחרונה לא הופיע קן ואהל בתפקיד ויני טרנובה, אם כי בפרק הראשון של העונה מוזכר שמו. העלילה עוברת למשרד התובע המחוזי של ניו יורק, כשבתפקיד הראשי מופיע עורך הדין מייקל סנטנה (סטיבן באואר). בעונה זו הופיע מקסימיליאן של בתפקיד אורח כאמדו גוזמן.
עונה רביעית > משרד התובע המחוזי של ניו יורק/גוזמן

מקפייק מחלים מפציעת הירי ממנה סבל בסוף עונה קודמת. ויני נשלח לחקור את המאפיה במיאמי, אולם מאז נעלמו עקבותיו. מקפייק חובר למייקל סנטנה, עו"ד שנשלל רישיונו, ומגלה שויני נרצח בידי חוליית מוות. עד מהרה, מקפייק וסנטנה מסתננים לארגון הפשע של אמדו גוזמן, אמריקני-קובני וממוטטים את עסקיו.
מקפייק מציע לסנטנה משרה ב-OCB, אך הארגון נסגר באופן מפתיע מסיבות פיננסיות. מקפייק, סנטנה והמציל נשכרים על ידי משרד התובע המחוזי כדי לחקור את העולם התחתון של ניו יורק בחשד למעורבות סמים בבית ספר על יסודי, המנוהל על ידי ג'סי היינס (בילי די ויליאמס).
קשת סיפור זו נמשכה לאורך ששת הפרקים היחידים שהופקו לעונה הרביעית טרם ביטול הסדרה.